ગિરનારક્ષેત્ર આખું અનેક રહસ્યો, આધ્યાત્મિક કથાઓથી ભરપૂર છે. કોઈપણ ટૂંક કે રાણકદેવીના પથ્થર જેવું કોઈ સ્થાન સદીઓનો ઇતિહાસ જાળવીને અડીખમ ઉભા છે. મહાવીરની ટૂંક કે જૈન દેરાસર અને અંબાજી કે કાળકાની ટૂક તો આસ્થાના કેન્દ્રો છે. પણ એક સ્થાન, એક દુર્ગમ સ્થળ છે ભૈરવ જપ. ગિરનારની સિડીથી ત્યાં સીધું જવાતું નથી. ભૈરવ જપ માટે કથા-કવિન્દન્તિ પણ અનેક છે. પણ આ પર્યટકોનું નહિ, સાધકો માટેની જગ્યા છે. ભજનમર્મી ડો. નિરંજન રાજ્યગુરુ, મનોજ રાવલ સહિતના લોકોએ તો ત્યાંની યાત્રા પણ કરી છે. ત્યાં જવું જરા પણ સહેલું નથી. કેટલાક વિરલાઓ જ જઈ શકે છે. જુનાગઢમા ગીરનારની તળેટીમાં મહાશિવરાત્રિ પર્વના મેળામા આજે છેલ્લા દિવસે અંદાજે 10 લાખથી વધુની માનવ મેદની ઉમટી છે. ગિરનાર દરવાજાથી બપોરે એક વાગ્યાથી વાહનો માટે પ્રવેશ બંધ કરી દેવાયો હતો. લાખો લોકો પગમા જોમ, હૈયામા હામ ભરીને શ્રદ્ધાપૂર્વક આગળ વધી રહ્યા છે. ધખતા તાપમા બાળકૉને તેડીને, વડિલોના હાથ ઝાલીને આગળ વધી રહ્યા છે. ભવનાથ પોલીસ ચોકીની આગળથી હવે રસ્તો બંધ છે. બંને બાજુ અત્યારથી ભાવીકો, વ્રૂદ્ધો બેસી ગયા છે. નાગા સાધુઓની રવાડી તો સાંજે નિકળશે પણ એના દર્શન કરવા અત્યારથી હજારો લોકો બેસી ગયા છે. એક તરફ જંગી માનવ મહેરામણ અને સામે 84 સિદ્ધ, 9નાથ, 64 જોગણી, 52 વીરનું અસ્તિત્વ જ્યા ભાવિક અને સાધકને સદાય સાદ દે છે એવો ગિરનાર. સાંજે નાગા સાધુની રવાડી નિકળે ત્યારે તો વાતવરણમા દીવ્યતા છલકાશે.